CELEX: C2007/170/23
Language: et
Date: 2007-07-21 00:00:00
Title: Kohtuasi C-240/07: Eelotsusetaotlus, mille esitas Bundesgerichtshof (Saksamaa) 16. mail 2007 — Sony Music Entertainment (Germany) GmbH versus Falcon Neue Medien Vertrieb GmbH

21.7.2007   
            
            
               ET
            
            
               Euroopa Liidu Teataja
            
            
               C 170/13
            
         Eelotsusetaotlus, mille esitas Bundesgerichtshof (Saksamaa) 16. mail 2007 — Sony Music Entertainment (Germany) GmbH versus Falcon Neue Medien Vertrieb GmbH
   (Kohtuasi C-240/07)
   (2007/C 170/23)
   Kohtumenetluse keel: saksa
   Eelotsusetaotluse esitanud kohus
   Bundesgerichtshof
   Põhikohtuasja pooled
   
      Hageja: Sony Music Entertainment (Germany) GmbH
   
      Kostja: Falcon Neue Medien Vertrieb GmbH
   Eelotsuse küsimused
   
               1.
            
            
               Kas kaitse tähtaja direktiivis ettenähtud kaitse tähtaega kohaldatakse Euroopa Parlamendi ja nõukogu 12. detsembri 2006. aasta direktiivi 2006/116/EÜ (1) autoriõiguse ja sellega kaasnevate õiguste kaitse tähtaja kohta (kaitse tähtaja direktiiv) artikli 10 lõikes 2 sätestatud tingimustel ka siis, kui asjaomane objekt polnud liikmesriigis, milles kaitset taotletakse, kunagi kaitstud?
            
         
               2.
            
            
               Kui vastus esimesele küsimusele on jaatav, siis:
               
                           a)
                        
                        
                           Kas siseriiklikeks säteteks kaitse tähtaja direktiivi artikli 10 lõike 2 tähenduses on ka liikmesriikide õigusnormid nende õiguste omanike kaitseks, kes ei ole ühegi ühenduse liikmesriigi kodanikud?
                        
                     
                           b)
                        
                        
                           Kas kaitse tähtaja direktiivis sätestatud kaitse tähtaega kohaldatakse selle direktiivi artikli 10 lõike 2 kohaselt ka objektidele, mis vastasid küll selle direktiivi artikli 10 lõikes 1 nimetatud kuupäeval nõukogu 19. novembri 1992. aasta direktiivi 92/100/EMÜ (2) rentimis- ja laenutamisõiguse ja teatavate autoriõigusega kaasnevate õiguste kohta intellektuaalomandi vallas, kohase kaitse kriteeriumidele, kuid mille õiguste omanikud ei ole ühegi ühenduse liikmesriigi kodanikud?
                        
                     
         
      (1)  ELT L 372, lk. 12.
   
      (2)  EÜT L 346, lk 61; ELT eriväljaanne 17/01, lk 120.